Page:Welsh Medieval Law.djvu/141

 neu vam. neu y hentat neu y henuaın. neu y oꝛhentat neu y oꝛhenuam. allyma mal ymae meínt ran pop vn oꝛ reı hynny oll yn talu gal- anas neu yny chymryt. Y neb auo nes ygeren- hyd o vn ach yr llofrud neu yr lladedıc noꝛ llall: deu kymeínt atal neu agymer ar llall. ac uelly am paỽb oꝛ ſeıth rad dıwethaf. ac aelodeu yr holl radeu. Etíued y llofrud neu y lladedıc ny dy- lyant talu dím nae gymryt tros alanas. kan- ys ran yneb atalỽys mỽy no neb arall: a seıf dꝛo- ſtaỽ ef ae etíuedyon. ac eu pꝛyder aperthyn y vot arnaỽ. Pꝛyder etíued y lladedıc auyd aryre- ení ae gyt etiuedyon. kanys trayan galanas agymerant. Ac o byd neb o genedyl y llofrud neu y lladedıc yn dyn eglỽyſſıc rỽymedıc o vꝛdeu kyſſegredıc. neu yg kreuyd. neu glafỽꝛ. neu uut. neu ynuyt. ny thal ac ny chymer dím o alanas. ny dylyant ỽy wneuthur dıal am dyn alather Na gỽneuthur dıal arnunt ỽynteu ny dylyır. ac ny ellır kymhell y kyfryỽ trỽy neb kyfreıth ytalu dím. nae gymryt nys dylyant. Naỽ affeıth tan kyntaf yỽ kyghoꝛı lloſcı yty. Eıl yỽ duunaỽ am y lloſc. Tꝛydyd yỽ yỽ mynet y loſcı. Petweryd yỽ ymdỽyn yrỽ- yll. Pymhet yỽ llad ytan. Whechet yỽ keıſſaỽ dylỽyf.